آذربایجان پرزیدنتی ایلهام علی‌یئو، ترانس آنادولو گاز بورو خطی پروژه‌سینین (تاناپ) آچیلیشینین تورکیه و آذربایجانین لیدئرلرینین بیلگه و گوجلو سیاسی ایراده‌سی نتیجه‌سین‌ده ممکن اولدوغونو بیلدیردی.
علی‌یئو، اسکی‌شهیرین سعید غازی ائلچه‌سی آخساقلی محله‌سین‌ده دوزنلنن ترانس آنادولو گاز بورو خطی پروژه‌سی (تاناپ) آچیلیش مراسیمینه قاتیلدی.
ایلهام علی‌یئو اؤلکه‌سین‌ده پرزیدنت رجب طیب اردوغانین لیدئرلیگی ایله الده ائدیله‌ن باشاریلارا چوخ سئویندیکلرینی بیلدیره‌رک،
"جمهورباشقانی اردوغانین یورولماز فعالیتی نتیجه‌سین‌ده تورکیه دونیا میقیاسین‌دا بؤیوک گوجه چئوریلدی. تورکیه، ائله بیر اؤلکه کی دونیا گوند‌مینی تعیین ائدیر. بیز آذربایجان‌دا بونا سئوینیریک، تورکیه‌نین گوجو بیزیم گوجوموزدور، بیزیم گوجوموز بیزیم بیرلیگیمیزده‌دیر" دئدی.
تورکیه و آذربایجان قدر دونیادا بیر بیرینه بو قدر یاخین و بیر بیرینی دستکله‌یه‌ن ایکینجی بیر اؤرنک تاپمانین چتین اولدوغونو ایفاده ائد‌ن علی‌یئو،
"تورکیه-آذربایجان بیرلیگی و قارداش‌لیغی هم اؤلکه‌لریمیز، هم خالقلاریمیز، هم بؤلگه‌میز، هم ده آوراسیا اوچون اؤنملی عاملدیر. ترانس آنادولو، تورکیه و آذربایجانین غلبه‌سی‌دیر" دئیه دانیشدی.
